text: Hetta skúlaárið ganga 258 børn í trettan forskúlum samanborið við 242 børn í ellivu forskúlum síðsta skúlaár
text: #000002
text: Nýggjastu forskúlarnir eru á Velbastað og Tvøroyri. Forskúlin á Tvøroyri eitur Gluggin, og er tann fyrsti í oynni. Á heimasíðuni hjá Tvøroyar kommunu ber til at lesa, at fyrsti skúladagurin, sum var í farnu viku, var hugnaligur.
text: #000003
text: – Næmingarnir vórðu væl móttiknir, tá teir komu inn í stovuna. Tær tríggjar, ið koma til at hava sína dagligu gongd í forskúlanum, Jouanita Schrøter Holm, Karin Kristina Eysturberg og Sheila Tjaldrastein Strøm, saman við skúlastjóranum í Tvøroyrar skúla, Jón Johannesen, tóku ímóti børnum og foreldrum og vístu teimum til plássini, ið tey koma til at hava, nú forskúlin veruliga fer at byrja.
text: #000004
text: Heimasíðan skrivar, at starvsfólkini undirstrikaðu, at hetta er ikki ein skúli, eins og vit kenna tað frá fólkaskúlanum. Jú, næmingarnir koma at læra um tøl og stavir, men hetta verður ígjøgnum spæl og hugna.
text: #000005
text: Forskúlin er ætlaður sum bindiliðið til fyrsta flokk í fólkaskúlanum. Tá forskúlanæmingarnir koma í fyrsta flokk komandi ár, er meiningin at teir hava lætt við at venja seg við tilveruna sum fólkaskúlanæmingar. Hetta, tí ein stóran part av tí, ið næmingarnir koma at hoyra um, hava teir longu hoyrt um í forskúlanum. Lærararnir í fólkaskúlanum kunnu tí hugsavna seg meiri um tað bókliga, heldur enn at brúka fyrstu mánaðirnar upp á at venja børnini til at vera still og lurta eftir, skrivar Skúlablaðið.
text: #000006
text: Skúlin í Eysturkommu: 29 næmingar
text: #000007
text: Skúlin á Argjahamri: 14 næmingar
text: #000009